Heinrich Friedrich Emil Lenz
Heinrich Friedrich Emil Lenz, 12.2.1804-10.2.1865, russisk fysiker og geofysiker, som i 1833 formulerede Lenz' lov for elektromagnetisk induktion. Lenz foretog mange geomagnetiske og hydrografiske observationer som deltager i Otto von Kotzebues (1787-1846) jordomsejling 1823-26 og under en rejse til Det Kaspiske Hav 1830. I perioden 1831-58 udførte han omfattende elektromagnetiske eksperimenter, bl.a. vedrørende elektromotorer og generatorer.